Oekraïne: Poetin stuur troepe na rebellestreke | Maroela Media
Oekraïne: Poetin stuur troepe na rebellestreke
Die Russiese president Wladimir Poetin Maandag tydens 'n seremonie by die Kremlin. (Foto: Alexey NIKOLSKY / Sputnik / AFP)
Die Weste is woedend nadat die Russiese president Wladimir Poetin Maandag bekend gemaak het dat hy troepe in twee Moskou-gesteunde rebellestreke van Oekraïne ontplooi het. Die VSA beskou dié stap as 'n "voorwendsel vir oorlog".
Poetin het Maandag tydens 'n toespraak aangekondig dat hy die onafhanklikheid van die voormalige Sowjetstaat se rebellebeheerde Donetsk- en Lugansk-streek erken. Dít het die weg gebaan vir die ontplooiing van 'n potensiële invalsmag.
Die Russiese president het sy ministerie van verdediging opdrag gegee om as sogenaamde vredesmagte in die separatiste-beheerde in streke in Oekraïne op te tree.
Die Amerikaanse ambassadeur Linda Thomas-Greenfield het egter Poetin se verwysing na vredesmagte op 'n noodvergadering van die VN se veiligheidsraad as onsin beskryf.
"Ons weet wat hulle werklik is," het Thomas-Greenfield gesê en bygevoeg dat Poetin se toespraak neerkom op 'n "reeks verregaande, valse aansprake" wat daarop gemik was om "'n voorwendsel vir oorlog te skep".
Poetin het in sy toespraak na Oekraïne as 'n mislukte staat en "marionet" van die Weste verwys.
Vasily Nebenzya, Rusland se ambassadeur by die VN, het egter op die vergadering volgehou Moskou is steeds oop vir 'n diplomatieke oplossing.
"Om 'n nuwe bloedbad in die Donbas toe te laat, is iets wat ons nie van plan is om te doen nie," het hy bygevoeg, met verwysing na die streek waarin Donetsk en Lugansk lê.
Inwoners van Kiëf, die hoofstad van Oekraïne, was Maandag geskok oor Poetin se erkenning van die onafhanklikheid van die Donetsk- en Lugansk-streek. Dié inwoners sê egter hulle is gereed om hul land te verdedig sou hulle gevra word om dit te doen.
"Ek is baie geskok," het Artem Ivaschenko, 'n 22-jarige kok oorspronklik van Donetsk, aan AFP gesê. Ivaschenko meen die erkenning is die "angswekkendste nuus" wat hy al gehoor het sedert hy agt jaar gelede uit Donetsk gevlug het.
"Ek woon hier, ek het reeds 'n deel van my vaderland verloor, dit is weggeneem, so ek sal dit beskerm."
Poetin se stap het paniek op finansiële markte veroorsaak, met Asiatiese markte wat getuimel het terwyl die olieprys skerp gestyg het.
Lees al Maroela Media se berigte oor die situasie in Oekraïne hier.
Harvard-professore eis kollega se kop
Internasionale oorsig: Kloof tussen Turkye, res van Navo-lidlande al groter
Selfde wat Rusland in Georgië gedoen het – hulle beset Suid-Ossettië al jare. Reg in die middel van Georgië.
Jack F. Matlock Jr, diplomaat en VSA Ambassadeur in Moskou vanaf 1987 tot 1991, ook o.a. die Senior Direkteur vir Europese en Soviet Sake van pres. Reagan se Nasionale Veiligheidsraad, skryf in 'n artikel getiteld: "NATO and the Origins of the Ukraine Crisis" presiés waar en hoe die huidige probleem ontstaan het.
Lees dit en wanhoop oor die stand van sake in die wêreld.
Die gebrek aan kennis en diplomasie van staatshoofde, hoofsaaklik in die Weste, steek skerp af teen Jack Matlock se kaliber.
Wat is fout met die man?
Die Weste het Ukraine genoop om van sy atoom wapens onslae te raak en het sodoende Ukraine se enigste regte teenvoeter teen Rusland weg geneem.
Nou gaan die weste maar baie praat en niks doen om die inval te stop nie.
Ek wens Rusland wil die Wes-Kaap beset. Onder hulle en die DA se gesamentlike beheer sal ons ontslae wees van beurtkrag, swak vuil staatshospitale, regstellende aksie en en en.